CELEX: 52011PC0250
Language: et
Date: 2011-05-05
Title: NÕUKOGU OTSUS mis käsitleb üheksandast ja varasematest Euroopa Arengufondidest (EAF) rahastatavatest projektidest vabanevate rahaliste vahendite eraldamist arengukoostööks Lõuna-Sudaanis Ettepanek: NÕUKOGU OTSUS mis käsitleb üheksandast ja varasematest Euroopa Arengufondidest (EAF) rahastatavatest projektidest vabanevate rahaliste vahendite eraldamist arengukoostööks Lõuna-Sudaanis

|

52011PC0250

/* KOM/2011/0250 lõplik - NLE 2011/0106 */  NÕUKOGU OTSUS mis käsitleb üheksandast ja varasematest Euroopa Arengufondidest (EAF) rahastatavatest projektidest vabanevate rahaliste vahendite eraldamist arengukoostööks Lõuna-Sudaanis Ettepanek: NÕUKOGU OTSUS mis käsitleb üheksandast ja varasematest Euroopa Arengufondidest (EAF) rahastatavatest projektidest vabanevate rahaliste vahendite eraldamist arengukoostööks Lõuna-Sudaanis  

	SELETUSKIRI2011. aasta jaanuaris 2005. aasta üldise rahukokkuleppe kohaldamise raames toimunud enesemääramisreferendumil hääletas valdav enamik Lõuna-Sudaani elanikest selle poolt, et kuulutada välja sõltumatus riigi põhjaosast. Eeldatavalt kuulutatakse iseseisvus ametlikult välja 9. juulil 2011. Samal päeval kaotab kehtivuse üldine rahukokkulepe.Euroopa Liit ja liikmesriigid on referendumi tulemuse heaks kiitnud ning on valmis välja kujundama lähedase ja pikaajalise partnerluse Lõuna-Sudaaniga. Nad toetavad sujuvat ja rahulikku üleminekut stabiilse ja demokraatliku riigikorraga iseseisvale Lõuna-Sudaani riigile. EL ja liikmesriigid on tihedas koostöös kohalike ametiasutuste ja kohaliku tasandi osalejatega juba alustanud projektide ühist kavandamist.Pärast iseseisvumist peab piiratud haldussuutlikkusega Lõuna-Sudaani riik lahendama rea humanitaar- ja sotsiaal-majanduslikke probleeme. Eelnevat arvestades suureneb välisabi tähtsus pikemas perspektiivis veelgi, et aidata Lõuna-Sudaani võitluses äärmise vaesusega ja kohalike kogukondade tugevdamisel ning aidata sealsetel elanikel osa saada rahust tulenevast kasust. Kuigi Lõuna-Sudaan esitab eeldatavalt taotluse Cotonou lepinguga ühinemiseks, läheb aega, enne kui kümnes Euroopa Arengufond kasutusele võetakse. Seetõttu on oht, et oodates Cotonou lepingu ja muude mitmepoolsete rahastamisvahenditega ühinemist, võib tekkida rahaliste vahendite puudujääk referendumijärgses etapis, mil olukord Lõuna-Sudaanis on veel ebastabiilne ja valitseb oht, et riiklikud struktuurid ei toimi.Juba 2010. aasta juulis eraldati nõukogu 12. juuli 2010. aasta otsusega 2010/406/EL 150 miljonit eurot üheksandast ja varasematest Euroopa Arengufondidest vabanenud rahalistest vahenditest „Sudaani kõige haavatavamate elanikkonnarühmade” abistamiseks. Nimetatud summast 85 miljonit eurot on ette nähtud sihtotstarbeliste vahenditena Lõuna-Sudaanile. Kõnealust summat ei saa siiski pidada piisavaks riigi ülesehitamise ja suutlikkuse arendamisega seotud vajaduste ning Lõuna-Sudaani elanike arenguvajaduste rahuldamiseks. Seetõttu peetakse vajalikuks teha kättesaadavaks täiendavad vahendid, kuni Lõuna-Sudaan on täielikult ühinenud Cotonou lepinguga.Lisatud otsusega teeb Euroopa Komisjon ettepaneku eraldada kooskõlas kümnenda Euroopa Arengufondi sisekokkuleppe artikli 1 lõikes 4 ettenähtud menetlusega täiendavad 200 miljonit eurot üheksandast ja varasematest Euroopa Arengufondidest vabanenud rahalistest vahenditest Lõuna-Sudaani riigi ülesehitamise ja suutlikkuse arendamise ning arenguvajaduste toetamiseks.Komisjon teeb nõukogule ettepaneku võtta vastu lisatud otsus, millega eraldatakse 200 miljonit eurot üheksandast ja varasematest Euroopa Arengufondidest vabanenud rahalistest vahenditest Lõuna-Sudaanile. Rahastamisotsus, millega nähakse ette üksikasjalik rahastamiskava, koostatakse hiljem.2011/0106 (NLE)Ettepanek:NÕUKOGU OTSUSmis käsitleb üheksandast ja varasematest Euroopa Arengufondidest (EAF) rahastatavatest projektidest vabanevate rahaliste vahendite eraldamist arengukoostööks Lõuna-SudaanisEUROOPA LIIDU NÕUKOGU,võttes arvesse Euroopa Liidu toimimise lepingut, eriti selle artiklit 217,võttes arvesse Euroopa Komisjoni ettepanekut,võttes arvesse nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa,[1] eriti selle artikli 1 lõiget 4 ning artiklit 6,ning arvestades järgmist:1.  2005. aasta üldise rahukokkuleppe kohaldamise raames korraldatud enesemääramisreferendumi tulemusel kuulutab Lõuna-Sudaan 9. juulil 2011 eeldatavalt välja sõltumatuse riigi põhjaosast.2.  Pärast iseseisvumist peab äsja loodud ja piiratud haldussuutlikkusega Lõuna-Sudaani riik lahendama rea humanitaar- ja sotsiaal-majanduslikke probleeme poliitilise ebastabiilsuse olukorras. Eelnevat arvestades suureneb välisabi tähtsus tõenäoliselt veelgi, et aidata Lõuna-Sudaani võitluses äärmise vaesusega ja kohalike kogukondade tugevdamisel ning aidata sealsetel elanikel osa saada rahust tulenevast kasust.(3) Eeldatavalt esitab Lõuna-Sudaan varsti pärast iseseisvumist taotluse Cotonou lepinguga ühinemiseks. Läheb siiski aega, enne kui kümnenda Euroopa Arengufondi vahendeid pärast ühinemist tõhusalt kasutada saab, ning seetõttu on oht, et vahepeal võib tekkida rahaliste vahendite puudujääk.(4) Nõukogu 12. juuli 2010. aasta otsusega 2010/406/EL, mis käsitleb Sudaani kõige haavatavamate elanikkonnarühmade abistamist üheksandast ja sellest varasematest Euroopa Arengufondidest (EAF) rahastatavatest projektidest vabanenud rahalistest vahenditest,[2] nähti ette esimene eraldis suurusega 150 miljonit eurot „Sudaani kõige haavatavamate elanikkonnarühmade” abistamiseks. Nimetatud summast 85 miljonit eurot on Lõuna-Sudaanile sihtotstarbeliste vahenditena juba ette nähtud. Kõnealust summat peetakse siiski ebapiisavaks riigi ülesehitamise ja suutlikkuse arendamisega seotud vajaduste ning enamiku elanike arenguvajaduste rahuldamiseks.(5) Ülejäänud rahalise puudujäägi korvamiseks on asjakohane eraldada Lõuna-Sudaani elanikele ja ametiasutustele veelgi rohkem üheksandast ja varasematest Euroopa Arengufondidest rahastatavatest projektidest vabanevaid rahalisi vahendeid.(6) Rahalisi vahendeid tuleks kasutada selleks, et toetada Lõuna-Sudaani kolme aasta arengukava (2011–2013) rakendamist komisjoni vastuvõetavate rahastamisotsuste alusel. Samuti tuleks ette näha toetusmeetmete kulude katmine.(7) Lihtsustamise eesmärgil hallatakse kõnealuseid rahalisi vahendeid kümnenda Euroopa Arengufondi rakenduskorra kohaselt,ON VASTU VÕTNUD KÄESOLEVA OTSUSE:Artikkel 13.  Üheksandast ja varasematest Euroopa Arengufondidest rahastatavatest projektidest vabanevatest rahalistest vahenditest eraldatakse 200 miljonit eurot arengukoostööks Lõuna-Sudaanis. 3 % kõnealusest summast eraldatakse komisjoni toetusmeetmete kulude katteks.4.  Kõnealuseid rahalisi vahendeid hallatakse kooskõlas kümnenda Euroopa Arengufondi suhtes kohaldatavate eeskirjade ja menetlustega.Artikkel 2Käesolev otsus jõustub selle vastuvõtmisele järgneval päeval.Brüssel, […]Nõukogu nimeleesistuja [1] ELT L 247, 9.9.2006, lk 32.[2] ELT L 189, 22.7.2010, lk 14.